Derpå var han i utlendighet, først konstituert sekretær ved legasjonen i Berlin i 1918, så attaché-stipendiat til Paris-legasjonen i 1919 og sekretær ved legasjonen i Warszawa 1920. I 1921 giftet han seg med Astri Marie Hesselbom (1896–1973). Fra 1922 til 1929 var han tilbake i Kristiania som byråsjef i UD. Derpå bars det til legasjonen i Moskva i 1929 som legasjonsråd før han 1935 til 1943 var chargé d'affaires (stedfortredende) ved legasjonen i Havanna, sideakkreditert til legasjonen i Mexico 1935 til 1938. Fra 1943 til 1945 var han sendemann til legasjonen i Havanna og sideakkreditert til Port-au-Prince på Haiti og Ciudad og Trujillo (Venezuela?). Han seilte hjem fra Baltimore til Norge i oktober 1945.